CELEX: 62008CN0007
Language: mt
Date: 2008-01-09 00:00:00
Title: Kawża C-7/08: Talba għal deċiżjoni preliminari magħmula mill-Hoge Raad der Nederlanden (l-Olanda) fid- 9 ta' Jannar 2008 — Har Vaessen Douane Service BV vs Staatssecretaris van Financiën

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/11
            
         Talba għal deċiżjoni preliminari magħmula mill-Hoge Raad der Nederlanden (l-Olanda) fid-9 ta' Jannar 2008 — Har Vaessen Douane Service BV vs Staatssecretaris van Financiën
   (Kawża C-7/08)
   (2008/C 92/18)
   Lingwa tal-kawża: L-Olandiż
   Qorti tar-rinviju
   Hoge Raad der Nederlanden.
   Partijiet fil-kawża prinċipali
   
      Rikorrenti: Har Vaessen Douane Service BV.
   
      Konvenut: Staatssecretaris van Financiën.
   Domandi preliminari
   
               1)
            
            
               L-Artikolu 27 tar-Regolament (KEE) tal-Kunsill Nru 918/83 tat-28 ta' Marzu (1), kif emendat permezz tar-Regolament (KEE) Nru 3357/91 tas-7 ta' Novembru 1991 (2), għandu jiġi interpretat fis-sens li l-eżenzjoni prevista f'dan l-Artikolu tista' tiġi invokata għal kunsinni ta' merkanzija li, għalkemm huma ta' valur negliġibbli jekk jitqiesu individwalment, jiġu madankollu ppreżentati bħala kunsinna kollettiva, b'valur intrinsiku komplessiv tal-kunsinni tal-merkanzija li jintbagħtu b'dan il-mod li jaqbeż il-limitu ta' valur li jinsab fl-Artikolu 27?
            
         
               2)
            
            
               Għandu jiġi kkunsidrat li, għall-għanjiet ta' applikazzjoni ta' l-Artikolu 27 ta' l-imsemmi Regolament, il-kunċett ta' kunsinna “mibgħuta direttament minn pajjiż terz lil kunsinnatarju fil-Komunità” jinkludi wkoll il-każ fejn, għalkemm qabel ma tibda l-kunsinna lil dan il-kunsinnatarju l-merkanzija tinsab f'pajjiż terz, il-parti l-oħra fil-kuntratt mal-kunsinnatarju hija però stabbilita fil-Komunità?
            
         
      (1)  Ir-Regolament tal-Kunsill (KEE) Nru 918/83 tat-28 ta' Marzu 1983 li jwaqqaf sistema Komunitarja ta' eżenzjoniiet minn dazju doganali (ĠU L 105, p. 1).
   
      (2)  ĠU L 318, p. 3.